**Referat af bestyrelsesmøde d. 13. januar 2025 kl. 19 hos Hanne H.**

Deltagere: Henning (114), Klaus (112,) Hanne H (124,) Børge (96) og Hanne M (142 ref.).

**Dagsorden:**

**1.**      **Referat af bestyrelsesmøde d. 13. maj 2024 er tidligere godkendt.**

**2.**      **Regnskab/budget.**

Regnskabstal og budgettal for 2024 blev gennemgået.

Enighed om at forhøje følgende budgettal for 2025:

Havedag og andre fællesarrangementer forhøjes fra 5000 kr. til 6000 kr.

Vedligehold fællesanlæg forhøjes fra 10.000 kr. til 15.000 kr.

Generalforsamlinger og møder forhøjes fra 2500 kr. til 3000 kr.

Øvrige budgettal fra 2024 videreføres til 2025.

Således videreføres også kontingentet på 1000 kr. for 2025.

**3.**      **Haveudvalg.**

Følgende havedage blev fastsat: D. 14.6.25 og d. 6.9.25.

Hanne M (142) indkalder Haveudvalget forud for havedagene med henblik på gennemgang af fællesarealerne. Bestyrelsen ønsker natursten nedlagt i bedet ”Snøvsen” ved den østlige parkeringsplads. Tilbud på arbejdet indhentes i løbet af foråret af Hanne M.

Hanne H (124) indkalder til havedagene. Klaus(112) laver middag til deltagerne på havedagen d. 14.6.25. D. 6.9.25 spises sandwiches til frokost.

Brandbart haveaffald fra havedagene køres på genbrugspladsen.

**4.**      **Generalforsamling d. 17.2.25 kl. 19 i fælleshuset i Kirke Værløse.**

Hanne H (124) indkalder til generalforsamlingen og kontakter Sven (136) vedr. ordstyrerfunktionen. Henning (114) afgiver beretning på bestyrelsens vegne. På generalforsamlingen vil blive efterlyst nye bestyrelsesmedlemmer.

**5.**      **Furesø kommunes Udvalg for Natur og Klima har orienteret bestyrelsen om tiltag i vores nærområde.**

Byrådsmedlem Niels Jørgen Brandt (C) har orienteret bestyrelsen ved skriftlig henvendelse til Henning (114) om udvalgets tiltag i vores nærområde. Bestyrelsen valgte – selv om henvendelsen var modtaget samme dag - at drøfte henvendelsen. Drøftelsen resulterede i nedenstående svar til byrådsmedlemmet:

*”Kære Niels Jørgen Brandt.*

*Tak for din indsats med at orientere os om tiltagene i udvalget for Natur og Klima vedrørende vores nærområde, Præstesøområdet. Med forbehold for, at vi har haft ultra kort tid til at kigge på det, har vi umiddelbart ingen principielle indvendinger, forudsat, at der ikke nedlægges nogen nuværende sti i området og at disse ikke gøres vanskeligere at benytte på grund af etablering af færiste og lignende.*

*Vi ser frem til her efter at blive orienteret/hørt af kommunen, når det påtænkes at lave væsentlige ændringer af vores dejlige nærområder.*

*Med venlig hilsen*

*På vegne af bestyrelsen for Grundejerforeningen Søgården,*

*Henning Fangel”*

**6.**      **Næste bestyrelsesmøde.**

Næste bestyrelsesmøde er aftalt til d. 13.3.25 kl. 19 hos Hanne M (142).

Hanne M d. 16.1.25.